सिलचर,जानुवारि  5  : हादोरनि गाहाय मंत्री नारेन्ड्र मोडी बिथांआ आसाम हादोरसानि सिङाव थानाय सिलचर नोगोरमायाव फैनानै नोगोरारि सोदांनाय बिल  2016  आ गोजौ फारसे थार लामाजों थांगासिनो दं होन्ना बुङो ।गाहाय मंत्री नारेन्ड्र मोडी बिथांआ सिलचर नोगोरमानि साखाथिआव थानाय राम नोगोर आव बिसायखथिनि सांग्रांथिनि मेल बादियै सुबुं गौमायाव बुंथियोदि,बिथांनि खुंथायाव थानाय समाव रावखौबो गारनानै थाङा,बिथांआ नोगोरारि सोदांनाय बिल  2016  खौ नोजोर होनानै बुङोदि," नोगोरारि बिल,जाय बिलआ हादोरसानि लाख लाख सुबुंफोरनि जिउजों लोब्बा दं,बे बिलखौ हादोरसायाव सोदांनो नाजानाया जौगालांगासिनो दं आरो थार लामाजों थांगासिनो दं "  ।